cyanic-selkie/wikianc huggingface dataset:
Marius Andresen
Marius Andresen (født 21. desember 1999) er en norsk fotballspiller som spiller for.
Andong (Nord-Gyeongsang)
Andong (Andong-si) er en by i provinsen Nord-Gyeongsang i Sør-Korea.
Ett belte, én vei
Det er anslått at prosjektet vil ha en totalsum på ca. 11,4 billioner norske kroner, eller 1.4 billioner amerikanske dollar).
Historie
Prosjektet er allerede estimert som et av de største infrastruktur-og investeringsprosjektene i verdenshistorien, da det er bygget på et samarbeid mellom hele 68 land, som omfatter 65% av jordens befolkning og 40% av verdens globale GDP (2017).
Den 23. mars 2019 undertegnet statsminister Giuseppe Conte et omforent memorandum til støtte for prosjektet. Italia ble dermed det første G7-landet som deltok.
Per 2021 har Australias føderalregjering trukket tilbake delstaten Victorias tidligere omforente memorandum med Kina.
Kritikk
Prosjektet har møtt heftig kritikk av flere, som mener at Kina utnytter sin økonomiske makt til å lure fattige land inn i gjeldsfeller. For eksempel har land som Sri Lanka og Pakistan tatt opp gigantlån fra de kinesiske myndighetene, som de senere har hatt store problemer med å tilbakebetale. Løsningen på Sri Lanka har blitt å gi Folkerepublikken Kina råderett over sine utbyggelser på srilankisk land, ved en leiekontrakt som er tenkt å vare 198 år. Flere innbyggere har protestert, og trukket sammenligninger mellom Kina og landets tidligere koloniherrer.
Den hurtige økonomiske veksten i Kinas investeringsområder har også ført til en form for «global gentrifisering», for eksempel i Myanmar, der lokale innbyggere ikke lenger har råd til å bo i deler av hovedstaden Mandalay og må vike til fordel for kapitalsterke utlendinger og kinesere. I tillegg har både legale og illegale kinesiske selskaper etablert seg i flere av Kinas utenlandske handelsporter, og det er påvist flere eksempler på bestikkelser og korrupsjon. Mange ser derimot ikke den kinesiske innflyttingen som noen trussel, og direktøren for det myanmarske infrastrukturselskapet Royan Tun Thitsar, Tin Maung, har uttalt at «verden er på vei til å bli en global landsby», og ønsker dermed kinesiske investorer velkommen.
Prosjektet har også blitt møtt med kritikk av USA, Japan og flere EU-land som mener hensikten er å utvide Kinas innflytelse globalt. Til tross for det har flere EU-land signert avtaler om å bli med på prosjektet.
Boksing under Middelhavslekene 2009
Boksing under Middelhavslekene 2009. Boksing var en av flere sporter under de sekstende middelhavslekene som ble arrangert i Pescara i Italia i perioden 25. juni til 5. juli 2009. Det var sekstende gangen som boksing var med på programmet under middelhavslekene. Det ble konkurrert i elleve vektklasser, kun for menn. Alle tapende semifinalister fikk bronsemedaljer. Italia ble beste nasjon med fire gullmedaljer foran Frankrike med tre.
San Ġwann
San Ġwann (Saint John) er en by i Sentralregionen på Malta, med en befolkning på 12,523 i mars 2014. Tidligere var kommunen delt mellom kommunene Birkirkara og St. Julian's.
Ivalia
Ivalia er en slekt av biller som tilhører familiegruppen bladbiller (Chrysomelidae).
Utseende
Små til middelsstore (1,5-5 millimeter), bredt ovale og høyt hvelvede, halvblanke jordlopper, brungule til svarte, de svarte artene gjerne med gulaktige tegninger på dekkvingene.
Levevis
Disse billene, i alle fall noen av artene, lever av mose på høyereliggende, fuktige områder med dype mosetepper.
Utbredelse
Slekten er utbredt i Asia og Oseania.
Max Gülstorff
Max Gülstorff (født 23. mars 1882 i Tilsit i Østpreussen i Det tyske keiserrike (nå Sovetsk i Kaliningrad), død 6. februar 1947 i Lichtenrade i Vest-Berlin) var en tysk skuespiller. Gülstorff medvirket i over 150 filmer.
Faktaresistens
Faktaresistens er en diskusjonsteknikk som innebærer at en ikke lar seg påvirke av fakta som motsier ens egen oppfatning. Egen oppfatning begrunnes i stedet med hva, men føler er rett, på konspirasjonsteorier eller på hva andre med liknende interesser og meninger sprer på forskjellige internettforum. Faktaresistens oppstår ofte i det som kalles for ekkokammer eller filterboble.
Faktaresistens er vanlig selv på internett. En omattende forskningstudie blant amerikanske facebookbrukere over en periode på fem år viste at kun en liten andel av dem som bestemte seg for å tro på en feilaktig påstand (fra ekkokammer eller filterbobler) var villig til å endre mening når de ble konfrontert med korrekte fakta.
Ordet «faktaresistens» ble ifølge Dagbladet årets nyord i 2016, mens Språkrådet hadde hverdagsintegrering på topp.
Vitenskapsåret 1945
Vitenskapsåret 1945 er en oversikt over hendelser, prisvinnere, fødte og avdøde personer med tilknytning til vitenskap i 1945.
Dødsfall
i 1922 for å ha oppdaget isotoper ||align=center|68 ||align=center|1877 ||
Serdar Gözübüyük
Serdar Gözübüyük (født 29. oktober 1985 i Haarlem) er en nederlandsk fotballdommer av tyrkisk opphav som til daglig dømmer i landets øverste divisjon Eredivisie. Han har i tillegg dømt flere internasjonale kamper på aldersbestemt nivå både i regi av FIFA og UEFA.
Han har dømt flere landskamper på U-17, U-19 og U-21-nivå, blant annet flere kamper under kvalifisering til europamesterskap for EM U-19 og U-21. Han var også hoveddommer i gruppespillet ved to anledninger under U21-EM i fotball for menn 2017. Gözübüyük debuterte internasjonalt som hoveddommer på øverste nivå den 26. mars 2013, da han dømte VM-kvalifiseringskampen mellom og  (0–2).
Henry Joseph Richter
Henry Joseph Richter (opprinnelig Heinrich Joseph Richter, født 9. april 1838 i Storhertugdømmet Oldenburg i Oldenburg, død 26. desember 1916 i St. Mary's Hospital i Grand Rapids i Michigan i USA) var en tysk-amerikansk katolsk biskop i USA.
Bakgrunn
Richter var sønn av Johann Heinrich Theodor Richter og Anna Maria Elisabetha Richter, født Albers. I Tyskland gikk han på lokale skoler og hadde en privatlærer. I 1854 emigrerte han til Cincinnati i Ohio og gikk på St. Xavier High School. Deretter dro han til St. Joseph's College i Bardstown og Mount St. Mary's Seminary. I 1860 ble han sendt til Pontifical North American College i Roma for videre studier, og ble uteksaminert i 1865 med en doktorgrad i teologi.
Prest
Den 10. juni 1865 ordinerte kardinal Costantino Patrizi Naro ham til prest i Roma. I oktober 1865 vendte han tilbake til Cincinnati og ble utnevnt til professor i dogmatisk filosofi og liturgi ved Mount St. Mary's Seminary. Samtidig var han kapellan for Sisters of Charity i Cedar Grove. I 1866 ble han visepresident for seminaret. Fra 1870 til 1883 var han den første pastor i St. Lawrence i Price Hill-området i Cincinnati.
Biskop
Pave Leo XIII utnevnte ham den 30. januar 1883 til den første biskop av Grand Rapids. Den 22. april 1883 bispeviet William Henry Elder, koadjutorbiskop av Cincinnati, ham til biskop ved katedralen Saint Andrew i Grand Rapids. Medkonsekratorer var Caspar Henry Borgess, biskop av Detroit, og William George McCloskey, biskop av Louisville. I løpet av hans 35 år som biskop ble antallet katolikker tredoblet i hans bispedømme.
Episkopalgenealogi
Hans episkopalgenealogi er:
Kjønnet formering
Kjønnet formering, forplantning eller seksuell reproduksjon er en form for formering der avkommet utvikles av kjønnsceller (gameter). Det vanlige er at det nye individet blir til ved sammensmeltningen (befruktningen) av to kjønnsceller (f.eks. egg- og sædcelle). Det forekommer imidlertid også arter der avkommet utvikles fra ubefruktede eggceller (se partenogenese og haplo-diploidi).
Årsaker til kjønnet formering
De aller fleste arter har evnen til (også) å formere seg kjønnet. Dette gjelder også mange organismer som vanligvis formerer seg ukjønnet. Grunnen til at kjønnet formering er så utbredt (selv om ukjønnet formering på mange måter er «enklere»), ligger i at den muliggjør rekombinasjonen av gener fra to ulike individer. Avkommet er altså forskjellig fra både foreldrene og søsknene, noe som i mange miljøer er en fordel. Dette gir en genetisk variasjon som beskytter mot parasitter og infeksjoner. Alle organismer som er store nok til at vi kan se dem med det blotte øyet har (med noen meget få unntak) kjønnet formering. Organismer som ikke kan formere seg kjønnet er alle enkle, og oftest små encellede organismer som bakterier og en del protister.
Parring og selvbefruktning
Hos de fleste flercellede organismer, slik som dyr og planter er forplantningen knyttet til paring. Hos en del encelle organismer er det derimot ingen sammenheng mellom de to prosessene. Derfor pleier man å betegne deres tvedelinger som ukjønnet formering, selv om det hos mange av disse artene skjer rekombinasjon. Men selv hos for eksempel dyr kan det gå lang tid mellom paring og forplantning.
Partenogenese og selvbefruktning regnes vanligvis også som kjønnet formering, selv om avkommet i disse tilfellene bare har én forelder. I selvbefruktningens tilfelle (ofte også ved partenogenese) utvikles avkommet fra en eggcelle som har gjennomgått en meiose. Avkommet vil derfor ikke være genetisk identisk med mora.
Hos flercellede organismer vil en befruktet eggcelle (en zygote) gjennomgå cellekløyving og begynne på fosterutviklingen.
Merkur Spiel-Arena
Merkur Spiel-Arena, før 2. august 2018 kjent som Esprit Arena, LTU Arena og Düsseldorf Arena (under Eurovision Song Contest 2011), er et fotballstadion i Düsseldorf i Tyskland. Stadionet har plass til 54,500 og har et tak som kan lukkes. Taket muliggjør at stadionet kan huse store konserter og underholdningsarrangementer som for eksempel Eurovision Song Contest i 2011. Merkur Spiel-Arena er bygget på stedet der tidligere Rheinstadion lå. Det er hjemmebanen til fotballklubben Fortuna Düsseldorf.
Ukjønnet formering
Ukjønnet, vegetativ eller aseksuell formering eller -reproduksjon er en form for formering der avkommet utvikles uten at det først har blitt dannet kjønnsceller (gameter). I botanikken brukes begrepet apomiksis.
Formering ved fisjon
I sin enkleste form består ukjønnet formering av en tvedeling av en organisme i to nye organismer. Dette forekommer hos mange encellede organismer, men også noen flercellede alger og enkelte dyr. Acoele flimmerormer og noen havlevende leddormer kan for eksempel formere seg ved tverrdeling (paratomi). Også de planktoniske larvene til en enkelte pigghuder formere seg ved deling.
Knoppskyting
En lignende form for formering er knoppskyting. Dette forekommer fremfor alt hos planter, men også mange fastvoksende dyr som vokser som forgreininger, slik som polypper og mosdyr. Hos maneter vil knoppskyting foregå på et eget aseksuelt stadie gjennom strobilering. En del parasitter kan har ukjønnet formering på larvestadiet gjennom knoppskyting.
Apomiksis
Apomiksis er spesialle form for ukjønnet formering hos frøplanter. Det dannes frø uten foregående meiose og befruktning. Grupper der slik formering er utbredt, slik aom vanlig løvetann, gir opphav til en rekke genetiske linjer der mutasjoner kan hope seg opp, og gi opphav til småarter.
Vegetative sporer
En annen viktig form for ukjønnet formering er formering ved hjelp av sporer, som forekommer hos mange encellede arter samt karsporeplanter og sopper.
I alle former for ukjønnet formering er avkommet genetisk identisk med forelderen. Det skjer altså verken meiose eller rekombinasjon.
Kachin (delstat)
Kachin er Myanmars nordligste delstat og administrative område. Den grenser mot Kina i nord og øst, Shan i sør og Sagaing og India i vest. Delstatens hovedstat er Myitkyina. I staten ligger også Myanmars høyeste fjell, Hkakabo Razi (5881 moh), som er en del av sørlige Himalaya.
Liocola
Beskrivelse
Middelsstore, mørkt metallglinsende gullbasser. Oversiden har lyse tverrflekker.
Levevis
Disse artene kan fly med dekkvingene lukket. Det kommer av at dekkvingenes kant på siden har en utskjæring som gir plass for vingebevegelsene. De voksne av mange arter besøker ofte blomster i godt vær, men holder seg skjult når det er overskyet.
Utbredelse
Underslekten er utbredt i den palearktiske sone og Sørøst-Asia, de fleste av artene lever i Asia.
Ellen Isefiær
Ellen Isefiær (født 7. desember 1898 i Kristiansand, død 28. september 1985 i Oslo) var en norsk skuespiller og instruktør.
Hun var engasjert blant annet ved Stavanger Teater, Centralteateret, Trøndelag Teater, Carl Johan Teateret og Nasjonalteateret.
Aking
Aking er en idrett som foregår ved at man ligger på en spesialkjelke, kalt rodel, og aker nedover en islagt bane. Idretten er siden 1957 internasjonalt organisert under FIL.
Aking i Norge
Som konkurranseidrett er aking relativt lite utbredt i Norge; idretten rapporterer selv om under 1,000 aktive utøvere per 2016. Idretten er organisert i særforbundet Norges Ake-, Bob- og Skeletonforbund sammen med bobsleigh og skeleton. Forbundet ligger under Norges Idrettsforbund og Olympiske Komité. Akeforeningen i Oslo er Norges mest fremtredende klubb.
Norge har ofte stilt med utøvere under vinter-OL, med fjerdeplass for Rolf Greger Strøm i Innsbruck 1964 som sterkeste resultat.
Konkurranse
Aking som idrett deles igjen inn i naturbaneaking og kunstbaneaking.
I Norge har naturbaneaking tidligere vært mest utbredt. Banen består av en islagt vei, med vant rundt. Svingene er lite doserte, og man er avhengig av skarpe meier. Før krappe svinger vil man som regel bremse farten ved hjelp av kraftige pigger under skoene. Tidligere var det en rekke baner som ble islagt og preparert hver vinter, men nå er det kun Midstulia i Oslo som blir preparert. Det arrangeres egne verdensmesterskap på naturbane.
Fritidssyssel
I Funchal på Madeira kan man ake på sleder som glir på vanlige brostein. Sledene er utstyrt med benker, og det følger med to mann med lange stenger som styrer ned noen nokså bratte gater fra endestasjonen på en av taubanene og ned til sentrum. Denne transportmåten er en gammel tradisjon.
Historie
Den første organiserte sammenkomsten for sporten fant sted i 1883 i Sveits. Skeleton, hvor utøveren ligger på magen med hodet foran, var den tidligste olympiske varianten av aking, da under navnet toboggan-løp. Det første offisielle verdensmesterskapet ble holdt i 1955 i Korketrekkeren, Oslo. Første gang sporten var med i OL var i 1964 i Innsbruck. Tyskland er dominerende nasjon gjennom tidene, men OL-medaljører har også kommet fra Italia, Østerrike, USA, Russland og Latvia.
Hvit honning
Hvit honning er et musikkalbum med Onkel Tuka, utgitt i 2011.
Prosteeksamen
Prosteeksamen var en ordning, mer enn en formell grad, bestemt under den første norske skoleloven av 1739. Der ble det bestemt at en det skulle foretas en formell høring ved prosten før vedkommende kunne blir lærer. Det var altså ikke en eksamen for å bli prost, men en eksamen med prosten som sensor.
Hvalsprø
Hvalsprø er en hard, sprø indre struktur som finnes på langs i ryggen til alle medlemmene av familien Sepiidae, en gruppe tiarmede blekkspruter.
Hvalsprø består i all hovedsak av aragonitt. Den indre strukturen er fylt med små luftfylte kamre, som gir den oppdrift i vann og fungerer som en slags svømmeblære for blekksprutene. Mikrostrukturen i består av tynne lag med argonitt holdt på plass av gjennomgående søyler. Siphunkula som kontrollerer gassinnholdet består av en hinneaktig struktur på oversiden.
Avhengig av art, vil hvalsprøen kollapse på dyp fra 200 til 600 meter. På grunn av disse begrensningene, lever stort sett sepiider på grunt vann, vanligvis på kontinentalsokkelen.
Tomas Tranströmer
Tomas Gösta Tranströmer (født 15. april 1931 i Stockholm, død 26. mars 2015 samme sted ) var en svensk forfatter og psykolog. Tranströmer hadde en sentral posisjon i nyere svensk litteratur, og ble kanskje den internasjonalt best kjente skandinaviske lyriker i sin tid. Han er oversatt til omkring 50 språk. Han ble tildelt Nobelprisen i litteratur i 2011.
Biografi
Tranströmer ble født i Stockholm som sønn av en journalist og en lærer. Han utdannet seg til psykolog ved Stockholms universitet, og etter noen år som vitenskapelig ansatt ved det psykotekniske instituttet samme sted begynte han som psykolog ved institusjonen Roxtuna for ungdomskriminelle.
Fra 1960-årene delte Tranströmer sin tid mellom lyrikken og arbeidet som psykolog. I 1965 flyttet han og familien til Västerås. Fra 1980 var han ansatt som psykolog ved Arbetsmarknadsinstitutet. I 1990 fikk Tranströmer et slag som rammet taleevnen. Etter en lengre pause kom han imidlertid tilbake med nye diktsamlinger.
Diktning
Tranströmer debuterte med samlinga 17 dikter i 1954. Her bruker han tradisjonelle strofeformer, blant annet blankvers. Han begynte ganske snart å eksperimentere med friere strofeformer, og det meste av lyrikken hans er skrevet i frie former. I Hemligheter på vägen (1958) og Klangar och spår (1966) tar han opp motiver fra reiser til Balkan, Spania, Afrika og USA. I Klangar och spår finnes for øvrig et dikt om Edvard Grieg.
Tranströmers dikt er ofte bygd opp omkring en konkret – trolig sjølopplevd – situasjon som kan synes triviell, men som under tekstforløpet utvider seg til å romme dype psykologiske eller filosofiske innsikter. Han kan også bruke naturbilder på en symbolsk måte, som han gjør i Östersjöar, der naturkreftene koples til den spente situasjonen mellom øst og vest under den kalde krigen. Både i Östersjöar og i memoarboka Minnena ser mig (1993) bruker han opplevelser fra Runmarö, der han tilbrakte mange somre som barn.
Tomas Tranströmer er også kjent som gjendikter av utenlandsk lyrikk. Særlig kjent er samarbeidet med den amerikanske lyrikeren Robert Bly, som han tok inn dikt av i samlinga Stigar (1973). Bly har også oversatt Tranströmer til engelsk. I 2001 kom et utvalg av en mangeårig brevveksling mellom de to, Air Mail.
I 1996 kom Tranströmers lenge etterspurte «andre debut» etter slagtilfellet, Sorgegondolen. Tittelen er tatt fra Franz Listz' pianostykke – komponert ved svigersønnen Richard Wagners sykeleie. Boka fikk en overveldende mottakelse i Sverige, og solgte i 30 000 eksemplarer. I Sorgegondolen framtrer musikken som et alternativt språk når talespråket svikter. I den siste samlinga, Den stora gåtan, kommer dødsmotiver sterkere inn enn tidligere.
Tranströmers interesse for musikk er tydelig i mange av samlingene. Diktene hans har også inspirert andre til å lage musikk. I 1991 komponerte Ragnar Söderlind Tranströmer-svit för en sångröst och sinfonietta, og i 1996 komponerte Sven-David Sandström en Frihetsmässa med tekster av Tranströmer. Han er for øvrig sjøl en lidenskapelig amatørmusiker.
I 1990 fikk Tranströmer Nordisk råds litteraturpris for diktsamlingen För levande och döda. På norsk er han gjendiktet av Jan Erik Vold.
St. Paulusøyene
St. Paulus-øyene er to småøyer utenfor øya Malta. De har ikke vært bosatt på mange år.
Malkin-tårnet
Malkin-tårnet (engelsk: Malking Tower eller Mocking Tower) var hjemmet til Elizabeth Southerns, også kjent som Demdike, og hennes granddatter Alizon Device, to av hovedlederne i hekseprosessene Lancashire i 1612.
St. Paulusøyene
I år 60 ga den romerske guvernøren i Palestina, Porcius Festus, Paulus lov til å reise fra Caesarea Maritima til Roma for å bli stilt for retten for kjetteri foran keiser Nero. Han ble plassert på en handelsgallei med mange andre folk, inkludert vennene evangelisten Lukas og Aristarcus. De gikk om bord i et større skip på Kreta og på reisen derfra kom de ut for et uvær. Paulus skal ha roet alle om bord og fortalte at de snart skulle komme trygt til land. Ifølge Apostlenes gjerninger drev de i land ved øyen Melita og innbyggerne der tok godt vare på de og alle andre om bord i skipet ble reddet. Enkelte hevder at det var på St. Paulus-øyen at skipet drev i land.
Tessa (elv)
Tessa er ei elv i Vågå kommune i Innlandet. Den har utspring fra innsjøen Tesse og renner nordover til Vågåvatnet ved Tessand i Vågå. Vannet fra Tesse ledes i rør til Nedre Tessa kraftverk ved Tessand. Vannføringen i Tessa er dermed betydelig redusert.
Nedbørfeltet ligger hovedsakelig over 1 000 moh.
Greatest Hits (The Doors-album)
Greatest Hits er et samlealbum fra det amerikanske rockebandet The Doors, utgitt i oktober 1980. Albumet ble utgitt på CD i 1996 med endret cover, sangene «The Ghost Song», «The End» og «Love Her Madly» var lagt til, mens «Not to Touch the Earth» ble utelatt.
Aura Morales (sprinter)
Aura Morales (født 14. juli 1920) er en panamansk tidligere friidrettsutøver, som konkurrerte i hekkeløp.
Hun har tre barn, og feiret sin 100-årsdag i 2020. Hun begynte med friidrett for å bli raskere i basketball. Hun er utdannet innen økonomi fra Escuela Profesional Isabel Herrera Obaldia og er utdannet lærer fra Instituto Justo Arosemena.
Idrettskarriere
Morales deltok under Sentralamerikanske og karibiske leker i 1938, og fikk der sølv på 80 meter hekk, bak sin landskvinne Nola Thorne, og med Nilda Villaverde på tredjeplass.
Referanser
<References />
Arkeologiåret 2021
Arkeologiåret 2021 er en oversikt over blant annet utgravninger, fødte og avdøde personer med tilknytning til arkeologi i 2021.
Dødsfall
første kvinnen med universitetsgrad i arkeologi i Mexico, medlem av Mexicos vitenskapsselskap ||align=center|92 ||align=center|1928 ||
VM i friidrett 1991 – Kulestøt menn
Øvelsen Kulestøt menn ved VM i friidrett 1991 ble avholdt i Tokyo, Japan den 30. august og den 31. august med 23 utøvere.
Lars Arvid Nilsen og Georg Andersen representerte Norge. Lars Arvid Nilsen vant sølvmedaljen, mens Georg Andersen ble diskvalifisert.
San Ġiljan
San Ġiljan (engelsk: St. Julian's) er en by i Sentralregionen på Malta. I 2019 var det registrert 13 792 innbyggere i San Ġiljan. Kommunen ligger langs kysten, like nord for landets hovedstad, Valletta. Stedet er kjent for turisme-orienterte virksomheter, som hoteller, restauranter og nattklubber. Disse virksomhetene er hovedsakelig sentrert i et nabolag kjent som Paceville.
Steder og områder
Byen er inndelt i uformelle nabolag som er Paceville, Ta' Ġiorni, Tal-Għoqod og St Andrew's, samt området rundt St. George's Bay, Spinola Bay, Balluta Bay, og Il-Qaliet-klippene. San Ġiljan er et turistmål, spesielt om sommeren.
Portomaso Business Tower, som er Maltas nåværende høyeste bygning med en høyde på 97,54 meter, ligger i San Ġiljan.
Bryn (slekt)
Bryn, også skrevet Brynd, er en norsk slekt. Til slekten hører bl.a. eidsvollsmannen Thomas Bryn og industrilederen Knud Ørn Bryn.
Historie
Slektens eldste påviselige stamfar er Ola Paulson, som i 1660 var eier av gården Langevoll i Årdal i Sogn. Gården ble i 1683 totalskadet av flom og fjellskred. Sønnen Mogens Olsen (f. 1668, d. 1740) seilte som styrmann på Bergen og Årdal, og var senere sprenger ved Årdal kobberverk. Han var far til Thomas Mogensen Ramsøy (f. 1711 i Årdal, d. 1773) som kom til Kongsberg rundt 1750 og jobbet ved Kongsberg Sølvverk. Etter at han døde, tok familien i bruk Bryn som slektsnavn etter eiendommen de bodde på. Denne hadde opprinnelig navnet fra en tidligere eier som var fra Bryn gård i Øvre Eiker.
Thomas Mogensen Ramsøy var far til bl.a. stiger (dvs. gruveingeniør) ved Kongsberg Sølvverk Thore Thomesen Brynd (1737–1809), som var gift med Barbro Olsdatter Frisch, og til damstiger og bergmusikant Thomas Thomassen Bryn (1756–1830), som var gift med Anne Marie Jørgensdatter Røste. Både Thore Thomesen Brynd og Thomas Thomassen Bryn har en rekke etterkommere. Fra Thore Thomesen Brynd stammer bl.a. sønnesønnen skolelærer Adam Olsen Bryn (1793–1865) og dennes sønn, lege Thorstein Thinius Bryn (1816–1894). Thomas Thomassen Bryn var far til prokurator Jørgen Bryn (f. 1781), til Thomas Bryn (1782–1827), som var sorenskriver i Østre Råbyggelaget, senere byfogd i Larvik, samt eidsvollsmann og stortingsrepresentant 1815–1817, og til lensmann og underfogd Peter Bryn (1802–1870).
Eidsvollsmannen Thomas Bryn var gift med Susanna Lind (1783–1827), datter av overtollbetjent Mads Lind (1754–1832), og var bl.a. far til stadsfysikus i Trondheim Thomas Bryn (1813–1902). Stadsfysikus Thomas Bryn var gift med Christine Emilie Caroline Richter, datter av sorenskriver i Orkdal Andreas Boghart Richter, og var bl.a. far til industrilederen Knud Ørn Bryn (1855–1941), til patentingeniøren Alfred J. Bryn (1862–1937), til legen Halfdan Bryn (1864–1933), som bl.a. var president i Den norske lægeforening og preses i Det Kongelige Norske Videnskabers Selskab, til postmester Karl Peter Bryn (1856–1924), og til Susanne Bryn gift med statsråd Jacob Aall Bonnevie. Alfred J. Bryn var gift med Sofie Augusta Bonnevie og var far til fjellklatreren, forfatteren og patentingeniøren Alf Bonnevie Bryn og til ingeniøren Harald Bonnevie Bryn (1898–1962). Karl Peter Bryn (1856–1924) var far til arkitekten Finn Bryn. Susanne Bryn var mor til høyesterettsdommer Thomas Bonnevie og stortingsmann og førstelagmann Carl Emil Christian Bonnevie.
Lensmann Peter Bryn (1802–1870) var bl.a. far til skipskaptein og skipsreder i Sandefjord Thomas Bryn (1826–1891), til advokat, fogd i Nedenes og ordfører i Sandefjord Thor Klaveness Bryn (1828–1888), til kjøpmann i Larvik Jørgen Bryn (1830–1874), og til skipsfører og tollbetjent i Christianssand Henrik Anton Bryn (1831–1896). Fra Thomas Bryn (1826–1891) stammer bl.a. sønnene, grosserer i Le Havre Thomas Bryn (1859–1917) og skipsfører Hans Tveten Bryn (1852–1879). Sistnevnte var far til Louise Augusta Bryn (f. 1877), gift med skipsreder, konsul og hvalfangstdirektør Søren Lorentz Christensen.
Våpen
Slekten begynte, formodentlig på 1800-tallet, å føre våpenet til den skotske klanen Ramsay. Våpenet kan beskrives slik: I sølv en svart flakt ørn, i nebbet en gull signetring, samt på brystet en oppadvendt sølv halvmåne.
Eidsvollsmannen selv hadde bare bokstaven B i sitt segl på Grunnloven av 17. mai 1814, ifølge Eidsvollsmennene – Hvem var de? (2014).
Katalansk gjeterhund
Katalansk gjeterhund er en mellomstor vokterhund som stammer fra Catalonia, der den tradisjonelt har blitt brukt til å gjete, vokte og forflytte får, kyr og hester i de katalanske Pyreneene. Rasen er også kjent under navnene Perros de Pastor Catalan og Gos d’Atura Catala.
Rasen ble foretrukket for sine gode gjeteregenskaper. Den ble ofte sendt alene med dyrene på beite. Hundene er selvstendige, og tar initiativ til å løse situasjoner. Rasen beskrives som tapper og modig. Dette kan i praksis bety at hunden vil forsvare seg og sine om så med livet som innsats. Hunden tåler varme, kulde og andre værforhold godt. Den kan – som andre gjeterhunder – arbeide under ekstreme forhold til tross for sparsom foring.
Netocia
Netocia er en gruppe (underslekt) av biller som tilhører gruppen gullbasser (Cetoniinae) i den artsrike gruppen skarabider (Scarabaeoidea).
Katalansk gjeterhund
Hunden er svært knyttet til sin gjeter (og familie/flokk). Det sies at den gjør alt for dem – om den mener det er nødvendig. Det er en aktiv, livlig og intelligent hund, som gjerne tar initiativ til aktivisering. Hunden trenger mye mosjon samt mental stimulans og aktivisering. En understimulert katalansk gjeterhund sysselsetter gjerne seg selv. Dens påfunn er ikke alltid etter eiers ønske.
Netocia
Beskrivelse
Middelsstore, vanligvis mørkt metallglinsende gullbasser.
Katalansk gjeterhund
I Sverige brukes hunden til gjeting, agility, lydighet og sporarbeid, med varierende resultater, og som selskapshund. Selv om rasen er intelligent og lettlært, er det viktig med gjentakelse av øvelser som skal utføres likt hver gang.
Netocia
Levevis
Disse artene kan fly med dekkvingene lukket. Det kommer av at dekkvingenes kant på siden har en utskjæring som gir plass for vingebevegelsene. De voksne av mange arter besøker ofte blomster i godt vær, men holder seg skjult når det er overskyet.
Andreas Ekberg
Lars Christian Andreas Ekberg (født 2. januar 1985 i Malmö) er en svensk fotballdommer som til daglig dømmer i landets øverste divisjon Allsvenskan. Han har i tillegg dømt flere internasjonale kamper på aldersbestemt nivå både i regi av FIFA og UEFA.
Katalansk gjeterhund
Rasen kan være reservert og mistenksom mot fremmede. Hundene kan oppfattes som usosiale og uinteressert i fremmede. De skal allikevel ikke være aggressive. Egenskapene er sannsynligvis utviklet fordi hunden skulle beskytte dyrene mot tyver på to og fire ben, og ellers passe på familie/bosted.
Andreas Ekberg
Ekberg begynte å dømme fotball for barndomsklubben Torns IF i en alder av 13 år, men begynte på sin profesjonelle dommerkarriere i 2003 og fikk sine første kamper i Superettan på andre nivå i 2007. Han fikk sin debut i Allsvenskan under 2009-sesongen i kampen mellom Gefle IF og Helsingborgs IF den 19. juli 2009 (0–2), og ble dermed den hittil yngste hoveddommer gjennom tidene i landets øverste divisjon i en alder av 24 år og seks måneder. I 2013 ble han av Sveriges fotballforbund (SvFF) kåret til årets dommer i svensk fotball, og samme år ble han utnevnt til FIFA-dommer.
Han har dømt flere landskamper på U-17, U-19 og U-21-nivå, blant annet flere kamper under sluttspill av europamesterskap for U-17 og U-19. Ekberg debuterte internasjonalt som hoveddommer på øverste nivå den 15. november 2013, da han dømte vennskapskampen mellom og  (3–0). Hans første europacupkamp kom den 4. juli 2013, da han dømte første kvalifiseringskamp til Europaligaen mellom Videoton FC og FK Mladost Podgorica (2–1). Ekberg har siden dømt flere kvalifiseringskamper både i Mesterligaen og Europaligaen gjennom flere sesonger, i tillegg til gruppespill i sistnevnte turnering.
Katalansk gjeterhund
Utseende
Pelsen er relativt lettstelt: strie dekkhår og rikelig med underull. Når hunden feller valpepelsen kreves daglig gjennombørsting fordi det danner seg mye floker. Som voksen trenger hunden en gjennombørsting en gang i uken.
Mankehøyden er 45-53 cm på tisper, 47-55 cm på hanner. Hunden skal fremstå som lenger enn den er høy: forholdet mellom kroppslengde og mankehøyde skal være omtrent 8:9. En voksen hund veier ca. 20-25 kg.
István Kovács
István Kovács er navnet til flere personer:
Katalansk gjeterhund
Rasenavnet
Rasen heter Gos d'Atura Català på katalansk, Pastor catalán på spansk, Catalonian Shepherd på engelsk. På svensk har rasen kjælenavnet Gos. Gos d'Atura Català betyr katalansk gjeterhund: gos er hund, aturar er å gjete, og Català er Catalonia.
Neologismer i norsk
Neologismer i norsk (Nyord i norsk) er neologismer (nyord) påvist av Norsk språkråd. Språkrådet bruker et verktøy utviklet av Knut Hofland ved Uni Research Computing.
2018
Ti ord på topp i 2017 henhold til Språkrådet.
2017
Ti ord på topp i 2017 henhold til Språkrådet.
2016
Ti ord på topp i 2016 henhold til Språkrådet.
2015
Ti ord på topp i 2015 henhold til Språkrådet.
2014
Ti ord på topp i 2014 henhold til Språkrådet.
Danske Regioner
Danske Regioner er interesse- og arbeidsgiverorganisasjon for de fem danske regionene.
Neologismer i norsk
2013
Ti ord på topp i 2013 henhold til Språkrådet.
Danske Regioner
Formann er Bent Hansen (S), som er regionsrådsformann for Region Midtjylland. Administrerende direktør er Per Okkels.
Neologismer i norsk
2012
Ti ord på topp i 2012 henhold til Språkrådet.
Theodor Frølich
Theodor Christian Brun Frølich (født 29. september 1870 i Kristiania, død 14. august 1947 samme sted) var en norsk lege og professor i medisin som i 1938 ble nominert til Nobelprisen i medisin for sine banebrytende arbeider om Vitamin C og den fryktede skjørbuk. thumb|left|Frølich i 1889, året etter [[examen artium.Frederik Klem]]
Danske Regioner
Før kommunalreformen i 2007 var Amtsrådsforeningen (ARF) interesse- og arbeidsgiverorganisasjon for de 13 danske amtene, samt Bornholms Regionskommune. ARFs siste formann var amtsborgmester i Roskilde Kristian Ebbensgaard (V).
Theodor Frølich
Bakgrunn
Theodor Frølich var sønn av hoffsjef Theodor Christian Brun Frølich (1834–1904) og Bodil Christina (Stina) Grønn (1834–1901) av familien Grønn. Han ble i 1897 gift med Aimée Thaulow Knutsen (1873–1948) av slekten Thaulow.
Neologismer i norsk
2011
Ord på topp i 2011 henhold til Språkrådet.
Theodor Frølich
Bakgrunn
Blant barna finner vi OL-fekteren Jens Frølich (1914–1938), som var lillebror til Theodora Marie (Dot) Frølich (1909–1957), hvis barn var jazzmennene Johannes «Johs.» Bergh (1932–2001) og Theodor Christian Frølich «Totti» Bergh (1935–2012). Cille Biermann og Jeanette Roede er barnebarns barn. Se forøvrig Frølich (slekt).
Danske Regioner
Danske Regioner har hovedkontor på Østerbro i København, og har dessuten et kontor i Brussel.
Theodor Frølich
Forskning
thumb|right|Theodor Frølich i laboratoriet ca. 1910 Så bar det til hygienisk institutt, der han frem til 1908 samarbeidet med Axel Holst (1860–1931) som studerte Vitamin B, og da ble det Vitamin C på Frølich. Han publiserte store oppdagelser i 1910 og 1912 om skjørbuk hos dem som manglet nettopp dette C-vitaminet.
Tycho (krater)
Tycho er et fremtredende nedslagskrater på månen, beliggende på det sydlige høylande på månens forside nær Mare Nubium. Giovanni Riccioli oppkalte krateret etter den danske astronomen Tycho Brahe (1546-1601). Navnet ble offisielt tildelt av den Internasjonale Astronomiske Union i 1935.
Tycho er et forholdsvis ungt krater med en anslått alder på 108 millioner år basert på analyser av prøver av kraterets stråler, innsamlet av Apollo 17-månelandingen. Denne alderen kunne tyde på at det er forårsaket av et medlem av asteroidefamilien Baptistina, men det er inntil videre en hypotese ettersom det ikke foreligger noe data om sammensetningen av gjenstanden som slo ned. Simuleringer har imidlertid gitt en sannsynlighet på 70 % for at krateret ble dannet av et fragment fra den samme oppslittingen som dannet asteroiden 298 Baptistina. En større asteroide fra samme familie han ha vært ansvarlig for å danne Chicxulubkrateret på jorden for 65 millioner år siden og med det forårsaket utryddelsen av dinosaurene.
Tycho-krateret ble inntegnet på kart over månen så tidlig som i 1645 da Antonius Maria Schyrleus de Rheita oppdaget det lyse mønsteret av striper.
Trouble (Elvis Presley-sang)
«Trouble» er en amerikansk bluessang, skrevet av Jerry Leiber og Mike Stoller. Den ble opprinnelig fremført av Elvis Presley i 1958 og en rekke artister har laget coverversjoner av sangen i de senere år, mest notabelt av Amanda Lear.
Bakgrunn
Presley fremførte sangen i spillefilmen King Creole fra 1958. Han spilte inn Trouble 15. januar 1958. Den ble 19. september 1958 utgitt på LP-platen med filmens soundtrack (RCA Victor LPM 1884). Scotty Moore spilte elektrisk gitar. Den var én av tre sanger som ble skrevet av Leiber og Stoller til King Creole.
Presleys opptreden i filmen alluderer til Muddy Waters og Bo Diddley: «If you're looking for trouble», resiterer han, ''«then look right in my face. Because I'm evil. My middle name is Misery»''.
Musikkanmelderen Maury Dean antyder at Trouble, med Presleys knurrende snerring er én av de første protopunk-rocksangene.
Ti år etterpå åpnet Presley sin comeback-special i 1968 med dette nummeret. Med mørk og dyster belysning som fremhevde hans hånlige flir, henspilte sekvensen på Presleys brokete fortid og image som «farlig» og tjente som et bevis på at sangeren fortsatt var «sexy, sprø og direkte provoserende».
Stykket gled deretter over i «Guitar Man» med «Jailhouse Rock» som bakteppe med mannlige dansere i celler.
Presley fremførte låta flere ganger på turnéer i begynnelsen av 1970-årene og uoffisielle innspillinger av disse fremførelsene har vært i omløp. I 1975 spilte Presley inn «T-R-O-U-B-L-E» på single, men dette er en helt annen låt.
Sangen var med i den musikalske revyen Smokey Joe's Cafe.
Amanda Lears versjon
Sanger og modell Amanda Lear spilte inn en versjon på fransk av Trouble med trittelen La Bagarre. Den nye teksten var skrevet av Vline Buggy. Coverutgaven ble utgitt på hennes debutsingle i Franklrike og Belgia i 1975 av Polydor 'Recordss. B-siden Lethal Leading Lady ble bl.a. skrevet av Lear. Singlen ble en kommersiell fiasko og i 1976 blre den engelskspråklige versjonen med originalteksten utgitt i Storbritannia av Creole Records og andre deler av Europa, nok engang uten å oppnå suksess på hitlistene.
Lear sang den i en eposode av Musikladen (vist 29. mai 1976) i Vest-Tyskland. Hun var iført sort lærkostyme, som henspilte på Presleys tøffe 1950-talls image.
Opptredenen førte til at Ariola Records utga La Bagarre på nytt og fikk henne til å signere en platekontrakt på seks albumer. Singlen ble også promotert av en opptreden i et tysk TV-show 3 nach 9, hvor Amanda berømmelig måtte motbevise ryktene om transseksualitet.
Fyodor Zammit
Zammit begynte å dømme fotball i en alder av 14 år og startet sin profesjonelle dommerkarriere den 18. desember 2010 da han dømte sin første kamp på øverste nivå mellom Birkirkara FC og Hibernians FC (3–1). Hans første europacupkamp kom den 7. juli 2016, da han dømte første kvalifiseringskamp til Europaligaen mellom FC Zaria og Videoton FC (2–0). Samme år ble Zammit utnevnt til FIFA-dommer og han har siden dømt flere kvalifiseringskamper både i Mesterligaen (2017/2018) og Europaligaen, sistnevnte gjennom flere sesonger.
Han har dømt flere landskamper under kvalifisering til europamesterskap for U-17, U-19 og U-21-nivå. Zammit debuterte internasjonalt som hoveddommer på øverste nivå den 26. mars 2018, da han dømte vennskapskampen mellom og  (0–1).
Mücka
Mücka (oversorbisk: Mikow), i årene 1936–1947 kalt Stockteich, er en kommune i den nordlige delen av Landkreis Görlitz i Direktionsbezirk Dresden i Fristaten Sachsen. Kommunen har 1 200 innbyggere (31. desember 2008) og er en del av Forvaltningsforbundet Diehsa.
Kommunen befinner seg i Oberlausitz, et område med sorbisk bosetning.
Mücka ligger i den nordlige delen av kretsen, ca. 8 km nordvest for Niesky midt inne i skog- og myrlandskapet som utgjør Biosfærereservatet hede- og innsjølandskapet i Oberlausitz. Elven Schwarzer Schöps er demmet opp fra Mücka omkring 3 km i retning Talsperre Quitzdorf.
Distrikter i kommunen er Mücka, den tidligere kommunen Förstgen (Dołha Boršć, innlemmet 1. mars 1994), Förstgen-Ost (Dołha Boršć-Wuchod, innlemmet i 1938) og Leipgen (Lipinki).
Mücka var en kommune i Kreis Niesky fra 1948 til 1990, og i Landkreis Niesky fra 1990 til 1994. Fra 1. august 1994 frem til 1. august 2008 var den vært en del av i Niederschlesischer Oberlausitzkreis, og siden 1. august 2008 har den vært en del av Landkreis Görlitz.
Farfetch’d
Farfetch'd (カモネギ, Kamonegi) er en andelignende pokémon med brun fjærdrakt som bærer på en purreløk for å beskytte seg selv om nødvendig. Denne gjenstanden blir referert til som "pinnen" i videospillene, og øker Farfetch'ds sjanser for å få et kritisk treff.
Bakgrunn
Historien bak Farfetch'd stammer fra legenden om en and som henter grønn løk for en person, kun for å komme tilbake til kokken med purreløken. Det japanske navnet er et videre spill på dette; "Kamonegi" er en sammenslått ord av 鴨 kamo (vild and, men kan også bety lettlurt person) og 葱 negi (vårløk, som refererer til løken anden bærer med seg). Dette skjer også i pokémonverdenen.
Når Farfetch'd ser etter en ny løkpinne drar den til et sted hvor slikt vokser, og den vil kjempe mot alle andre pokémoner som kommer i nærheten, helt til pinnen kan høstes.
Rawti Shax
Rawti Shax er en europeisk avlegger av det irakisk-kurdiske jihadistiske nettverket Ansar al-Islam. I november 2015 ble mer enn et dusin påståtte medlemmer, blant dem Najmuddin Faraj Ahmad (mulla Krekar) arrestert i en arrestbølge koordinert mellom politiet i en rekke europeiske land. Arrestasjonene fant sted i Italia, Storbritannia, Norge, Finland, Sveits og Tyskland. Mulla Krekar er formelt skriftlig begjært utlevert fra Norge til Italia, 10.desember 2015, for anklager fra Italia om å være lederen i dette nettverket.
Aplonis
Aplonis (stillehavsstærer) er den mest tallrike slekten i stærfamilien (Sturnidae) og består av 25 arter, hvorav 15 er monotypiske og fire er utdødd. Artene finnes naturlig på øyer i Stillehavsregionen (Sørøst-Asia og Australasia). De fleste artene har et metallisk skinn i fjærdrakten, som hovedsakelig har enten sort eller dyp mørk grønn grunnfarge, og mange har en slående øyenfarge med iris i knall rødt, gult eller hvitt. Mange av artene har også et sterkt begrenset utbredelse og enkelte er øyendemiske.
Inndeling
Inndelingen følger Birds of the World og er i henhold til Winkler, Billerman & Lovette (2020). Norske navn på grupper og arter følger Norsk navnekomité for fugl og er i henhold til Syvertsen et al. (2008, 2017). Navn på grupper og arter i parentes er ikke offisielle, men kun midlertidige beskrivelser.
Robby Benson
Robby Benson (født Robin David Segal 21. januar 1956 i Dallas i Texas) er en amerikansk skuespiller, sangartist, lærer og filmskaper.
Benson ble et tenåringsidol i 1970-årene etter å ha spilt i populære ungdomsfilmer som Ballen er rund (1977) og Ice Castles (1978). Han hadde også den engelske originalstemmen til udyret i Disney-filmen Skjønnheten og udyret (1991) og dens oppfølgere. Benson har i tillegg vært regissør for en rekke TV-serier, blant annet seks episoder av situasjonskomedien Venner for livet.
István Kovács (fotballdommer)
István Kovács (født 16. september 1984 i Carei) er en rumensk fotballdommer som til daglig dømmer i landets øverste divisjon Liga I. Han har i tillegg dømt flere internasjonale kamper på aldersbestemt nivå både i regi av FIFA og UEFA.
Kovács begynte å dømme fotball i 1999 og startet sin profesjonelle dommerkarriere da han fikk sine første kamper i Liga II på andre nivå i 2006. I 2007 fikk han sine første kamper på landets øverste nivå og i tillegg ledet han den rumenske supercupfinalen Supercupa României mellom CFR Cluj og Astra Giurgiu (0–1) samme år. Hans første europacupkamp kom den 1. juli 2010, da han dømte første kvalifiseringsrunde til Europaligaen mellom Qarabağ FK og Metalurg Skopje (4–1). Kovács har siden dømt flere kvalifiseringskamper i både Mesterligaen og Europaligaen gjennom flere sesonger, sistnevnte turnering også i gruppespillskamper.
Han har dømt flere landskamper på U-19 og U-21-nivå, blant annet flere kamper under kvalifisering til europamesterskap for EM U-19 og U-21. Kovács debuterte internasjonalt som hoveddommer på øverste nivå den 12. oktober 2012, da han dømte VM-kvalifiseringskampen mellom og  (2–0).
Aqel Biltaji
Aqel Biltaji (arabisk: عقل بلتاجي; født 10. februar 1941 i Gaza, død 28. februar 2021 i Jordan) var en jordansk politiker.
Han var borgermester for Amman fra september 2013 til august 2017. Han hadde en rekke verv i løpet av sin karriere, i Royal Jordanian Airlines og mer fremtredende som minister for turisme, og turismerådgiver for kong Abdullah II, og byrådsleder av Aqaba. Fra 2002 til 2004 var han første sjefkommisjonær for den da nye Aqaba Special Economic Zone.
Giovanni Locatelli
Giovanni Locatelli (født 5. september 1924 i Rota d'Imagna i provinsen Bergamo i Lombardia i Italia, død 20. februar 2004 i Bergamo) var katolsk biskop av Rimini og av San Marino-Montefeltro, og til sist av Vigevano.
Prest
Giovanni Locatelli ble ordinert til prest 22. mai 1948 av biskop Adriano Bernareggi.
Biskop av Rimini og San Marino-Montefeltro
Pave Paul VI utnevnte ham til biskop av Rimini og San Marino-Montefeltro den 22. februar 1977, forent in persona episcopi. Biskopen av Bergamo, erkebiskop ad personam Clemente Gaddi, bispeviet ham 20. mars samme år; medkonsekratorer var Bruno Foresti, erkebiskop av Modena e Nonantola, og Gaetano Bonicelli, hjelpebiskop i Albano.
Biskop av Vigevano
Pave Johannes Paul II utnevnte ham til biskop av Vigevano den 12. november 1988.
Den 18. mars 2000 innvilget pave Johannes Paul II hans aldersbetingede avskjedssøknad.
Episkopalgenealogi
Hans episkopalgenealogi er:
Mathias Loras
Prest
Mathias Loras ble ordinert til prest den 12. november 1815 av erkebiskopen av Lyon, Joseph Fesch. I 1829 aksepterte han et kall fra biskop Michael Portier til å komme til hans bispedømme i Alabama.
Jonathan Sacoor
Jonathan Sacoor (født 1. september 1999) er en belgisk friidrettsutøver som konkurrerer i sprintløp. Han vant 400 meter under U20-VM i friidrett 2018, og fikk bronse på 4 x 400 meter stafett under VM i friidrett innendørs 2018. Hun ble belgisk mester på 400 meter innendørs i 2018.
Mathias Loras
Biskop
Den 28. juli 1837 ble han utnevnt til den første biskop av bispedømmet Dubuque, som var blitt utskilt fra bispedømmet Saint Louis. Michael Portier, nå biskop av Mobile, bispeviet ham den 10. desember samme år; Anthony Blanc, biskop av New Orleans, fungerte som medkonsekrator. Innsettelsen fant sted 19. april 1839. Loras hadde bispeembedet der til sin død.
Episkopalgenealogi
Hans episkopalgenealogi er:
Jonathan Sacoor
Sesongen 2015
Sacoor deltok i det belgiske U18-mesterskapet i friidrett innendørs 2015, og kom der på fjerdeplass i sitt heat, og sjetteplass sammenlagt på 400 meter. Han deltok i European Youth Summer Olympic Festival 2015 i Georgia, og kom der på sjetteplass på 400 meter. Under det belgiske U18-mesterskapet utendørs i august fikk han sølv på 200 meter, bak Viaene Axel.
Sesongen 2017
Den 7. januar satte han personlig rekord på 60 meter innendørs, med 7,11 sekunder, og han forbedret sin personlige rekord på 200 meter innendørs til 21,63 sekunder den 29. januar. Han deltok i det belgiske U20-mesterskapet innendørs, og vant der 200 meter med tiden 21,78 sekunder.
I mai representerte han klubben sin, Olympic Essenbeek-Halle, i det belgiske mesterskapet for klubblag. Der vant han 400 meter, foran Tornados Robin Vanderbemden og Antoine Gillet, og satte ny personlig rekord på 47,46 sekunder. Han forbedret rekorden sin med nesten 6 tideler under IFAM Meeting 27. mai, da han løp på 46,88 og greide kvalifiseringskravet til U20-EM i friidrett.
Belgia deltok i First league under Lag-EM i friidrett 2017, og Sacoor deltok på 4 x 400 meter stafett, der Belgia vant. Belgia kom på niendeplass i First League dette året, og beholdte med plassen sin. I Belgisk mesterskap i friidrett 2017 kom han på fjerdeplass på 400 meter. Han deltok på 400 meter under U20-EM i friidrett 2017, og fikk der bronse, bak Vladimir Aceti og Tymoteusz Zimny. I det belgiske U20-mesterskapet i friidrett utendørs i september vant han 200 meter med ny personlig rekord på 21,35 sekunder.
Sesongen 2018
I det flamske mesterskapet i friidrett innendørs 2018 kom Sacoor på andreplass på 200 meter, bak Victor Hofmans. Sacoor satte her ny personlig rekord med 21,58 sekunder. Han vant 400 meter under Belgisk mesterskap i friidrett innendørs 2018, og deltok på Belgias stafettlag som fikk bronse på 4 x 400 meter stafett under VM i friidrett innendørs 2018.